Vantaan asukasbarometrin vastaukset

Uusin aineisto sisältää Vantaan kaupungin asukasbarometri 2024 vastaukset. Vantaan asukasbarometri -kyselytutkimuksilla selvitettiin vantaalaisten tyytyväisyyttä asumiseen, asuinalueisiin, palvelujen saavutettavuuteen ja liikkumiseen. Asukasbarometreilla on selvitetty asukastyytyväisyyttä kaksi kertaa aiemmin vuosina 2018 ja 2020.

Kyselyt rakentuivat seitsemästä eri osasta: kotitalouden taustatiedot, asuminen ja asuinalueviihtyvyys, asumisen arvot ja vetovoimatekijät, palvelut, liikkuminen, virkistys ja ulkoilu sekä muuttopäätökset ja asumistoiveet. Vuoden 2024 asukasbarometrissa kartoitettiin myös asukkaiden kokemusta turvallisuudesta, mutta Vantaan kaupunki on toteuttanut erillisen turvallisuuskyselyn vuonna 2024.

Tavoitteena asukasbarometreissa on säilyttää ajallinen vertailukelpoisuus, mutta tarvittaessa kysely voidaan päivittää vastaamaan kaupungin tietotarpeita. Vuoden 2024 asukasbarometriin on lisätty neljä uutta kysymystä ja päivitetty kahden kysymyksen vastausvaihtoehtoja verrattuna vuoden 2020 asukasbarometriin. Kyselystä on karsittu ”palvelut” ja ”liikkuminen” -osioiden kysymyksiä tarpeettomina pois, sillä Vantaan kaupunki toteutti vuonna 2024 erillisen liikennebarometrin.

Linkit erillisten kyselyiden tuloksiin:

[Vantaan Turvallisuuskysely 2024](https://www.vantaa.fi/sites/default/files/document/Vantaan%20kaupungin%20turvallisuuskysely%202024.pdf.pdf)

[Liikennebarometri 2024 Vantaa](https://www.vantaa.fi/sites/default/files/document/Liikennebarometri%202024%20VANTAA.pdf)

Asukasbarometrien vastausaineistoista on tietosuojasyistä poistettu joitain vastaajien taustatietoja. Lisäksi taustatietojen vastausluokkia on yhdistetty. Aineistojen muuttujien selitteet löytyvät Excel-tiedostojen kolmannelta välilehdeltä. Avovastaukset ovat sijoitettu erikseen toiselle välilehdelle sekoitetussa järjestyksessä suuralueittain ja tyhjät rivit on poistettu. Lisäksi joitain avovastauksia on muokattu tai poistettu kokonaan vastaajan yksityisyydensuojan tai epäasiallisen kielenkäytön vuoksi. Muokatut tai poistetut kohdat ovat merkitty aineistoon.

##Vuoden 2024 asukasbarometri
Kysely lähetettiin 2200 täysi-ikäiselle vantaalaiselle. Vuoden 2024 asukasbarometrin otannassa painotettiin vuoden 2018 ja 2020 asukasbarometrien vastausasteiden perusteella nuorempia ikäluokkia sekä vieraskielisiä. Muutoin otanta oli satunnainen. Vastauksia kerättiin 18.11.2024 – 16.12.2024 välisenä aikana. Kyselyyn oli mahdollista vastata suomeksi, ruotsiksi tai englanniksi. Vuoden 2024 asukasbarometriin saatiin 635 vastausta.

[Linkki vuoden 2024 suomenkieliseen kyselylomakkeeseen](http://datastore.hri.fi/Vantaa/asuminen/Asukasbarometrin kyselylomake_2024_suomi.pdf)

[Linkki vuoden 2024 ruotsinkieliseen kyselylomakkeeseen / enkät på svenska](http://datastore.hri.fi/Vantaa/asuminen/Asukasbarometrin kyselylomake_2024_ruotsi.pdf)

##Vuoden 2020 asukasbarometri 
Kysely lähetettiin 2000 täysi-ikäiselle vantaalaiselle. Vuoden 2020 asukasbarometrin otannassa painotettiin vuoden 2018 asukasbarometrin vastausasteiden perusteella nuorempia ikäluokkia. Muutoin otanta oli satunnainen. Vastauksia kerättiin 2.12.2020 – 3.1.2021 välisenä aikana. Kyselyyn oli mahdollista vastata suomeksi, ruotsiksi tai englanniksi. Vuoden 2020 asukasbarometriin saatiin 611 vastausta.

[Linkki vuoden 2020 suomenkieliseen kyselylomakkeeseen](http://datastore.hri.fi/Vantaa/asuminen/Asukasbarometri_2020_suomi.pdf)

[Linkki vuoden 2020 ruotsinkieliseen kyselylomakkeeseen / enkät på svenska](http://datastore.hri.fi/Vantaa/asuminen/Asukasbarometri_2020_ruotsi.pdf)

##Vuoden 2018 asukasbarometri
Kysely lähetettiin satunnaisotannalla 2000 täysi-ikäiselle vantaalaiselle. Vastauksia kerättiin 10.12.2018 – 18.1.2019 välisenä aikana. Kyselyyn oli mahdollista vastata suomeksi, ruotsiksi tai englanniksi. Vuoden 2018 asukasbarometriin saatiin 777 vastausta.

[Linkki vuoden 2018 suomenkieliseen kyselylomakkeeseen](http://datastore.hri.fi/Vantaa/asuminen/Asukasbarometri_2018_suomi.pdf)

[Linkki vuoden 2018 ruotsinkieliseen kyselylomakkeeseen / enkät på svenska](http://datastore.hri.fi/Vantaa/asuminen/Asukasbarometri_2018_ruotsi.pdf)

Organization: Vantaan kaupunkiympäristön toimiala